Diari Oficial de la Generalitat Valenciana


Sumari del DOGV 5506, del 07-05-2007 (2007/5642)

RESOLUCIÓ de 2 de maig de 2007, del director territorial de Cultura, Educació i Esport d'Alacant, per la qual s'estableix el calendari i el prodedimient per a l'admissió de l'alumnat en centres docents no universitaris sostinguts amb fons públics per al curs 2007-2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5506

Data del DOGV
:   07-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5642


Data del document
:   02-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * ensenyament públic
    * alumnat
    * accés a l'educació
    * calendari escolar
    * alumne

El Decret 33/2007, de 30 de març (DOCV 03.04.2007), regula l'accés als centres docents públic i privats concertats que impartixen ensenyaments de règim general.  
El procediment per a l'admissió de l'alumnat ha sigut determinat per l'Orde de 27 d'abril de 2007 (DOCV del 02.05.2007).  
L'apartat nou de l'esmentada orde faculta el director territorial a dictar una resolució en què es determine el calendari ordinari i extraordinari per al procés d'escolarització de l'alumnat en els centres docents no universitaris sostinguts amb fons públics, així com els terminis màxims de les actuacions.  
Cal, per tant, establir per al curs 2007/2008, en l'àmbit de la província d'Alacant, el calendari d'admissió de l'alumnat en els centres docents no universitaris sostinguts amb fons públics  
Per això, i en virtut de les facultats que tinc conferides, resolc:  
Primer  
L'admissió de l'alumnat, per al curs 2007/2008, en els centres d'Educació Infantil i Primària sostinguts amb fons públics de la província d'Alacant i que impartixen ensenyaments d'Educació Infantil, Educació Primària, i primer i segon d'Educació Secundària Obligatòria autoritzats transitòriament en centres de primària, es produirà d'acord amb el calendari que apareix en l'annex I de la present Resolució.  
Segon  
L'admissió de l'alumnat, per al curs 2006/2007, en els centres d'Educació Secundària sostinguts amb fons públics de la província d'Alacant i que impartixen ensenyaments d'Educació Secundària Obligatòria, Batxillerat i Formació Professional específica de grau mitjà, es produirà d'acord amb el calendari que apareix en l'annex II de la present Resolució.  
Tercer  
Podran matricular-se en el primer curs d'educació primària únicament els alumnes que hagen complit o complisquen 6 anys d'edat fins al 31 de desembre del 2007.  
Quart  
Els alumnes admesos hauran de formalitzar matrícula en les dates establides en la present resolució. Amb aquesta finalitat l'alumnat matriculat en centres públics que impartisquen transitòriament el primer cicle de l'Educació Secundària Obligatòria, presentaran fotocòpia de les pàgines 20 i 21 del llibre d'Escolaritat, degudament confrontades amb l'original (apartat quaranta de l'Orde de 27 d'abril de 2007).  
Es consideraran com a vacants les places assignades a aquells alumnes admesos en el procés d'escolarització que no hagueren formalitzat matrícula en el termini fixat en la present Resolució, i s'enten que aquests alumnes renuncien a elles (art. 30 del Decret 33/2007). En aquest cas les places vacants s'assignaran als alumnes que seguiren en l'orde de preferència.  
Cinqué  
En els centres d'ensenyament secundàri, l'accés a una modalitat de Batxillerat o a un cicle formatiu de la Formació Professional específica requerirà procés d'admissió, amb independència que l'alumne curse altres ensenyaments, inclús no obligatoris, en el mateix centre.  
RESOLUCIÓ de 2 de maig de 2007, del director territorial de Cultura, Educació i Esport d'Alacant, per la qual s'estableix el calendari i el prodedimient per a l'admissió de l'alumnat en centres docents no universitaris sostinguts amb fons públics per al curs 2007-2008. [2007/5642]Conselleria de Cultura, Educació i EsportEls alumnes d'ESO, Batxillerat i Cicles Formatius que hagen superat totes les assignatures en l'avaluació final de juny, formalitzaran matrícula en el període de matriculació de juny. Així mateix, els alumnes que estiguen en condicions de promocionar, d'un curs al següent dins l'etapa, encara que en l'avaluació de juny no hagen superat totes les assignatures i per tant queden pendents per a la realització de les proves de setembre, també hauran de formalitzar matrícula per al curs següent en el període de matriculació de juny.  
Sisé  
Els centres hauran d'expedir als alumnes que participen en el procés d'admissió per a ESO, batxillerat i cicles formatius de grau mitjà la certificació acadèmica corresponent, en els terminis i formes assenyalats a aquest efecte en l'annex II (apartat II.2) de la present Resolució  
Seté  
El canvi de curs, cicle, etapa o nivell educatiu, en un centre sostingut totalment o parcialment amb fons públics, quan siga dins del mateix centre o recinte escolar, i fins a la finalització de l'Educació bàsica no requerirà procés d'admissió, excepte en l'accés des del primer cicle d'Educació Infantil al segon cicle d'aquesta mateixa etapa.  
Huité  
La lletra que s'utilitzarà per a dirimir els empats en cicles formatius de formació professional de grau mitjà, d'acord amb la resolució de 4 d'abril del 2006 (DOCV 10.04.06) de la conselleria de Justícia, Interior i Administració Pública, serà la T.  
Nové  
A l'efecte de valorar les rendes anuals de la unitat familiar, l'import a considerar serà de 7.182 €, fixat com a salari interprofessional per a l'exercici 2005, pel Reial Dercret 2388/2004 de 30 de desembre (BOE núm. 315 del 31.012.04)  
Desé  
Els sol·licitants poden obtindre, per mitjans electrònics, la normativa aplicable en el procés d'admissió, els procediment vigents i el model oficial d'instància en www.cult.gva.es  
Onzé  
En els annexos III i IV, resum del calendari d'admissió d'alumnes  
Alacant, 2 de maig de 2007.- El director territorial de Cultura, Educació i Esport d'Alacant: Luis G. Ramos Martín   
ANNEX I  
CALENDARI D'ADMISSIÓ D'ALUMNES  
CENTRES D'EDUCACIÓ INFANTIL I PRIMÀRIA SOSTINGUTS AMB FONS PÚBLICS  
Aquest procés d'admissió afecta les ensenyances d'Educació Infantil, Educació Primària, i primer i segon cursos d'Educació Secundària Obligatòria impartits transitòriament en centres de primària, i s'organitzarà en les fases que s'indiquen a continuació, amb subjecció al calendari següent de l'any 2007:  
I. Actuacions prèvies al procés d'admissió  
1. Confirmació de plaça en els supòsits previstos en l'apartat 10, i apartat 11, punt 5.1, de l'Orde de 27 d'abril de 2007, de la conselleria de Cultura, Educació i Esport:   
Termini de presentació de sol·licituds:   
Fins al 8 de maig  
Els centres receptors de sol·licituds de confirmació de plaça les remetran als centres d'adscripció corresponent l'endemà de finalitzar el termini assenyalat.  
Els centres d'adscripció elaboraran les llistes provisionals d'alumnes adscrits admesos i en procediran a la seua publicació fins a l'11 de maig.  
A aquestes llistes provisionals es podran presentar al·legacions en el termini de tres dies hàbils.  
Una vegada resoltes les possibles reclamacions, es procedirà a la publicació en aquests centres de la llista definitiva d'alumnes adscrits admesos que es produirà el dia 17 de maig.  
2. Constitució de les comissions municipals, de districte i sectorials d'escolarització:  
fins al 8 de maig.  
3. Publicació de les àrees d'influència i limítrofs:  
fins al 8 de maig.  
4. Publicació de vacants per al procés d'admissió d'alumnes:  
fins al 18 de maig  
II. Admissió d'alumnes  
1. Presentació de les sol·licituds d'admissió i de la documentació corresponent:  
Del 21 al 28 de maig, ambdós inclosos.  
2. Selecció de sol·licitants:  
Del 29 de maig al 8 de juny, ambdós inclosos, per a les actuacions següents:  
· Baremació de sol·licituds  
· Elaboració de llistes provisionals d'alumnes admesos i no admesos, i tramesa a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar els llistats provisionals d'alumnes.  
· Baremació de segones i terceres opcions i adjudicació de plaça als alumnes que no l'hagen obtinguda en el primer centre sol·licitat.  
· Publicació de les llistes provisionals de l'alumnat admés i no admés per part de cada centre: el 8 de juny  
3. Reclamacions davant de l'òrgan competent de centre per al procés d'admissió d'alumnes:  
fins al 13 de juny.  
4. Publicació de les llistes definitives de l'alumnat admés i no admés:   
El 15 de juny, sense perjudici de la resolució de la comissió municipal d'escolarització sobre els casos a què fa referència el punt següent.  
5. Les reclamacions contra les llistes definitives, quan la plaça sol·licitada siga per a centres públics es formularan en el termini de quatre dies hàbils des de la seua publicació davant de la comissió d'escolarització. Contra aquesta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats sostinguts amb fons públics podrà interposar contra de les llistes definitives d'admesos denúncia davant de la direcció territorial corresponent segons allò que s'ha preceptuat en l'art. 38.5 de l'Orde de 27 d'abril de 2007:  
6. Formalització de la matrícula en els centres:  
fins al 22 de juny.  
7. Matriculació d'alumnes en llista d'espera:  
fins al 30 de juny.  
8. Tramitació de vacants en finalitzar el procés  
fins al 10 de juliol:  
· Tramesa de les dades d'escolarització (unitats, alumnes, vacants) a la comissió d'escolarització de part dels centres docents.  
· Trasllat per les comissions d'escolarització dels annexos corresponents de l'Orde de 27 d'abril de 2007 a la Direcció Territorial de Cultura, Edcuació i Esport (Servei d'Inspecció Educativa).  
ANNEX II  
CALENDARI D'ADMISSIÓ D'ALUMNES  
CENTRES D'EDUCACIÓ SECUNDÀRIA SOSTINGUTS   
AMB FONS PÚBLICS  
Aquest procés d'admissió afecta les ensenyances d'Educació Secundària Obligatòria impartides en centres de secundària, Batxillerat i Formació Professional específica de grau mitjà, i s'organitzarà en les fases que s'indiquen a continuació, amb subjecció al calendari següent de l'any 2007:  
I. Actuacions prèvies al procés d'admissió  
1. Confirmació de plaça per a assignació d'un lloc escolar en centres d'educació secundària afectats per l'adscripció de centres d'educació primària, segons els supòsits previstos en l'apartat 10 de l'Orde de 27 d'abril de 2007. Aquesta confirmació és vàlida per a l'adjudicació de plaça com a conseqüència dels resultats de les avaluacions de juny o de setembre:  
1.1 Presentació de la sol·licitud de confirmació de plaça en el centre de primària on l'alumne cursa l'ensenyança actualment:   
fins l'11 de maig  
1.2 Els centres receptors de sol·licituds de confirmació de plaça les remetran als centres d'adscripció corresponent l'endemà de finalitzar el termini assenyalat.  
Els centres d'adscripció elaboraran les llistes provisionals d'alumnes adscrits admesos i en procediran a la seua publicació fins al 15 de maig.  
A aquestes llistes provisionals es podran presentar al·legacions en el termini de tres dies hàbils.  
Una vegada resoltes les possibles reclamacions, es procedirà a la publicació en aquests centres de la llista definitiva d'alumnes adscrits admesos que es produirà el dia 18 de maig.  
1.3 Tramesa de la documentació acadèmica i personal dels alumnes, de part dels centres d'origen als d'adscripció:  
Del 25 al 27 de juny, per a alumnes que promocionen en l'avaluació de juny;  
el 6 i 7 de setembre, per a alumnes que complisquen la condició de promoció en l'avaluació de setembre  
1.4 Formalització de la situació acadèmica dels alumnes (optativitat, religió/alternativa, idioma?) en els centres de secundària:  
fins al 29 de juny, per a alumnes que complisquen la condició de promoció en l'avaluació de juny  
El 6 i 7 de setembre, per a alumnes que complisquen la condició de promoció en l'avaluació de setembre  
2. Constitució de les comissions municipals i sectorials d'escolarització:  
fins al 18 de maig, inclusivament.  
3. Publicació de les àrees d'influència i limítrofs:  
fins a l'1 de juny, inclusivament.  
4. Publicació de vacants per al procés d'admissió d'alumnes.  
fins a l'1 de juny, inclusivament.  
II. Admissió d'alumnes  
1. Presentació de les sol·licituds d'admissió i de la documentació corresponent, per a ESO, Batxillerat i Cicles Formatius de Grau Mitjà:  
del 4 al 15 de juny, ambdós inclosos.  
Aquesta petició mantindrà la seua vigència per a l'adjudicació de plaça com a conseqüència dels resultats de les avaluacions de juny o de setembre.  
2. Selecció de sol·licitants:  
del 18 de juny al 12 de juliol, ambdós inclosos,  
per a les actuacions següents:  
· Baremació de sol·licituds  
· Lliurament del certificat justificatiu de les condicions acadèmiques per a cursar els estudis postobligatoris sol·licitats (certificat d'obtenció del Graduat en Educació Secundària i certificat de l'Àrea Plàstica i Visual, si es pretén accedir al Batxillerat d'Arts): el 26 i 27 de juny.  
· Lliurament del certificat de situació acadèmica justificatiu de les condicions acadèmiques per a cursar els estudis d'Educació Secundària Obligatòria sol·licitats: el 26 i 27 de juny.  
· Elaboració de llistes provisionals d'alumnes admesos i no admesos, i tramesa a la comissió d'escolarització. Amb aquesta finalitat, queden facultades les comissions municipals d'escolarització per a fixar, segons les circumstàncies de cada localitat, la data en què els centres han d'enviar els llistats provisionals d'alumnes.  
· Baremació de segones i terceres opcions i adjudicació de plaça als alumnes que no l'hagen obtinguda en el primer centre sol·licitat.  
· Comunicació de les dades relatives a les peticions d'admissió de Batxillerat i Cicles Formatius de Grau Mitjà, una vegada depurades amb el requisit acadèmic, per part dels instituts, a la Inspecció Educativa: el 29 de juny.  
· Adjudicació de plaça als alumnes que no l'hagen obtinguda en el primer centre sol·licitat.  
· Publicació de les llistes provisionals de l'alumnat admés i no admés per part de cada centre: el 12 de juliol.  
3. Reclamacions davant de l'òrgan competent de centre per al procés d'admissió d'alumnes:  
fins al 16 de juliol.  
4. Publicació de les llistes definitives de l'alumnat admés i no admés:   
el 18 de juliol.  
5. Les reclamacions contra les llistes definitives, quan la plaça sol·licitada siga per a centres públics, es formularan en el termini de quatre dies hàbils des de la seua publicació davant de la comissió d'escolarització. Contra aquesta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats sostinguts amb fons públics podrà interposar, contra les llistes definitives d'admesos, denúncia davant de la direcció territorial corresponent segons allò que s'ha preceptuat en l'art. 38.5 de l'Orde de 27 d'abril de 2007:  
6. Formalització de la matrícula en els centres:  
fins al 27 de juliol  
7. Adjudicació de vacants no ocupades en el termini de la matriculació:  
30 i 31 de juliol  
8. Tramitació de vacants a la Inspecció, una vegada conclosa la matriculació d'aquest període:  
el 31 de juliol  
9. Culminació del procés d'admissió per a alumnes d'Educació Secundària Obligatòria subjectes a l'avaluació extraordinària de setembre que no van aconseguir la condició de promoció al juny:  
9.1 Proves extraordinàries i avaluació:  
fins al 5 de setembre  
9.2 Ajust de vacants:  
el 6 de setembre  
9.3 Lliurament del certificat de situació acadèmica justificatiu de les condicions acadèmiques per a cursar els estudis d'Educació Secundària Obligatòria sol·licitats:  
el 6 i 7 de setembre  
9.4 Actualització de les llistes d'admesos i no admesos, mitjançant l'adjudicació de plaça als alumnes pendents de l'assignació anterior que compten amb la condició de promoció, en els centres sol·licitats en primera o altres opcions i publicació d'aquestes:  
el 7 de setembre  
9.5 Formalització de la matrícula en els centres:  
fins al 14 de setembre  
Aquells alumnes que han sol·licitat plaça en un centre per a un determinat curs i no hi promocionen, podran obtindre plaça en el curs anterior d'aqueix centre, si hi ha vacants.  
9.6 Tramitació de vacants en finalitzar el procés  
fins al 20 de setembre:  
· Tramesa de les dades d'escolarització (grups, alumnes, vacants) a la comissió d'escolarització per part dels centres docents.  
· Trasllat per les comissions d'escolarització dels annexos corresponents de l'Orde de 27 d'abril de 2007 a la Direcció Territorial de Cultura, Educació i Esport (Servei d'Inspecció Educativa).  
III. Calendari que regula el procés extraordinari d'admissió d'alumnes per a Batxillerat i Cicles Formatius de Grau Mitjà  
1. Publicació de vacants disponibles per a aquest procés:  
3 de setembre  
2. Proves extraordinàries de setembre i avaluació:  
fins al 5 de setembre  
3. Presentació de sol·licituds (s'entén que les sol·licituds que no obtenen places en el procés ordinari, seguixen vigents. Aquells alumnes que formulen nova sol·licitud, hauran de comunicar la renúncia expressa a la primera en el centre en què va ser presentada; d'una altra manera es considerarà que s'ha incorregut en duplicitat, amb els efectes previstos en l'apartat vint-i-dos de l'Orde de 27 d'abril de 2007):  
fins al 7 de setembre  
4. Entrega del certificat justificatiu de les condicions acadèmiques per a cursar els estudis postobligatoris sol·licitats o presentació del llibre d'escolaritat de l'ensenyament bàsic:  
el 6 i 7 de setembre  
5. Selecció de sol·licitants:  
fins a l'11 de setembre  
Publicació de les llistes provisionals d'alumnes admesos i no admesos per part de cada centre: el 12 de setembre  
6. Reclamació, davant de l'òrgan competent de centre per al procés d'admissió d'alumnes:  
fins al 14 de setembre  
7. Publicació de les llistes definitives de l'alumnat admés i no admés:  
el 14 de setembre  
8. Formalització de la matrícula en els centres  
fins al 18 de setembre  
L'alumnat de Batxillerat i Formació Professional del propi centre no subjecte al procés d'admissió, i afectat per l'avaluació extraordinària de setembre, formalitzarà la seua matrícula en aquest mes, en el termini que, a tal efecte, determine cada centre.